CELEX: 32019D1028
Language: fi
Date: 2019-06-14 00:00:00
Title: Neuvoston päätös (EU) 2019/1028, annettu 14 päivänä kesäkuuta 2019, kansainvälisen oliivineuvoston jäsenneuvostossa Euroopan unionin puolesta otettavasta kannasta, joka koskee oliiviöljyihin ja oliivin puristemassaöljyihin sovellettavia kauppastandardeja

24.6.2019   
               
               
                  FI
               
               
                  Euroopan unionin virallinen lehti
               
               
                  L 167/24
               
            
         NEUVOSTON PÄÄTÖS (EU) 2019/1028,
         annettu 14 päivänä kesäkuuta 2019,
         kansainvälisen oliivineuvoston jäsenneuvostossa Euroopan unionin puolesta otettavasta kannasta, joka koskee oliiviöljyihin ja oliivin puristemassaöljyihin sovellettavia kauppastandardeja
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Oliiviöljyä ja syötäväksi tarkoitettuja oliiveja koskeva vuoden 2015 kansainvälinen sopimus, jäljempänä ’sopimus’, allekirjoitettiin unionin puolesta neuvoston päätöksen (EU) 2016/1892 (1) mukaisesti 18 päivänä marraskuuta 2016 Yhdistyneiden kansakuntien päämajassa New Yorkissa sillä varauksella, että sopimuksen tekeminen saatetaan päätökseen myöhemmin. Sopimus tuli sen 31 artiklan 2 kohdan mukaisesti väliaikaisesti voimaan 1 päivänä tammikuuta 2017.
                  
               
                     (2)
                  
                  
                     Sopimus tehtiin 17 päivänä toukokuuta 2019 neuvoston päätöksellä (EU) 2019/848 (2).
                  
               
                     (3)
                  
                  
                     Sopimuksen 7 artiklan 1 kohdan nojalla kansainvälisen oliivineuvoston jäsenneuvosto, jäljempänä ’jäsenneuvosto’, hyväksyy päätöksiä, joilla muutetaan oliiviöljyihin ja oliivin puristemassaöljyihin sovellettavia kauppastandardeja.
                  
               
                     (4)
                  
                  
                     Jäsenneuvoston on määrä hyväksyä 17 päivän kesäkuuta ja 21 päivän kesäkuuta 2019 välisenä aikana pidettävässä 109. kokouksessaan päätöksiä, joilla muutetaan oliiviöljyihin ja oliivin puristemassaöljyihin sovellettavia kauppastandardeja.
                  
               
                     (5)
                  
                  
                     On aiheellista määrittää unionin puolesta otettava kanta jäsenneuvostossa, koska hyväksytyillä päätöksillä on oikeusvaikutuksia unioniin muiden kansainvälisen oliivineuvoston (IOC) jäsenten kanssa käytävän kansainvälisen kaupan osalta ja ne voivat vaikuttaa ratkaisevasti unionin oikeuden sisältöön, erityisesti oliiviöljyn kaupan pitämistä koskevien vaatimusten osalta, jotka komissio on vahvistanut Euroopan parlamentin ja neuvoston asetuksen (EU) N:o 1308/2013 (3) 75 artiklan mukaisesti.
                  
               
                     (6)
                  
                  
                     Jäsenneuvoston päätökset koskevat otsikon, toistotarkkuusmarginaalien ja toistotarkkuutta osoittavien lukujen, kromatogrammien, toistotarkkuusarvojen ja muihin asiakirjoihin tehtyjen viittausten tarkistamista. Komission ja jäsenvaltioiden oliiviöljyalan tieteelliset ja tekniset asiantuntijat ovat keskustelleet niistä perusteellisesti. Päätökset edistävät oliiviöljyalan standardien kansainvälistä yhdenmukaistamista ja luovat kehyksen, joka takaa tasapuolisen kilpailun oliiviöljyalan tuotteiden kaupassa. Sen vuoksi näitä päätöksiä olisi puollettava ja tästä johtuen komission asetukseen (ETY) N:o 2568/91 (4) on tehtävä muutoksia.
                  
               
                     (7)
                  
                  
                     Jos jäsenneuvoston näiden päätösten tekemistä sen 109. kokouksen aikana lykätään sen vuoksi, että jotkut jäsenet eivät pysty antamaan hyväksyntäänsä, tämän päätöksen liitteessä esitetty kanta olisi otettava unionin puolesta jäsenneuvoston mahdollisessa kirjeenvaihdolla tapahtuvassa päätöksentekomenettelyssä sopimuksen 10 artiklan 6 kohdan nojalla. Kirjeenvaihdolla tapahtuva päätöksentekomenettely olisi aloitettava ennen marraskuussa 2019 pidettävää seuraavaa jäsenneuvoston säännöllistä kokousta.
                  
               
                     (8)
                  
                  
                     Unionin edustajien jäsenneuvostossa olisi voitava pyytää oliiviöljyihin ja oliivin puristemassaöljyihin sovellettavia kauppastandardeja muuttavien päätösten hyväksymisen lykkäämistä jäsenneuvoston 109. kokouksessa unionin etujen säilyttämiseksi, jos ennen kyseistä kokousta tai sen aikana esitettävät uudet tieteelliset tai tekniset tiedot asettavat unionin puolesta otettavan kannan kyseenalaiseksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jäsenneuvoston 17 päivän kesäkuuta ja 21 päivän kesäkuuta 2019 välisenä aikana pidettävässä 109. kokouksessa tai jäsenneuvoston kirjeenvaihdolla tapahtuvassa päätöksentekomenettelyssä, joka on aloitettava ennen marraskuussa 2019 pidettävää jäsenneuvoston seuraavaa säännöllistä kokousta, unionin puolesta otettava kanta, joka koskee oliiviöljyihin ja oliivin puristemassaöljyihin sovellettavia kauppastandardeja, esitetään liitteessä.
         
         
            2 artikla
            Jos on todennäköistä, että 1 artiklassa tarkoitettuun kantaan vaikuttavat ennen jäsenneuvoston 109. kokousta tai sen aikana esitettävät uudet tieteelliset tai tekniset tiedot, unionin on pyydettävä, että jäsenneuvoston oliiviöljyihin ja oliivin puristemassaöljyihin sovellettavia kauppastandardien muuttamista koskevien päätösten hyväksymistä lykätään, kunnes unionin kanta on määritetty näiden uusien tietojen pohjalta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 14 päivänä kesäkuuta 2019.
            
               
                  Neuvoston puolesta
               
               
                  Puheenjohtaja
               
               E. O. TEODOROVICI
            
         
         
            (1)  Neuvoston päätös (EU) 2016/1892, annettu 10 päivänä lokakuuta 2016, oliiviöljyä ja syötäväksi tarkoitettuja oliiveja koskevan vuoden 2015 kansainvälisen sopimuksen allekirjoittamisesta unionin puolesta ja sen väliaikaisesta soveltamisesta (EUVL L 293, 28.10.2016, s. 2).
         
            (2)  Neuvoston päätös (EU) 2019/848, annettu 17 päivänä toukokuuta 2019, oliiviöljyä ja syötäväksi tarkoitettuja oliiveja koskevan vuoden 2015 kansainvälisen sopimuksen tekemisestä Euroopan unionin puolesta (EUVL L 139, 27.5.2019, s. 1).
         
            (3)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).
         
            (4)  Komission asetus (ETY) N:o 2568/91, annettu 11 päivänä heinäkuuta 1991, oliiviöljyn ja uutetun oliiviöljyn ominaisuuksista sekä niiden määritysmenetelmistä (EYVL L 248, 5.9.1991, s. 1).
      
      
         
            LIITE
            Unioni puoltaa seuraavia kansainvälisen oliivineuvoston menetelmiin jäsenneuvoston 17 päivän kesäkuuta ja 21 päivän kesäkuuta 2019 välisenä aikana pidettävässä 109. kokouksessa tai jäsenneuvoston kirjeenvaihdolla tapahtuvassa päätöksentekomenettelyssä, joka on aloitettava ennen marraskuussa 2019 pidettävää jäsenneuvoston seuraavaa säännöllistä kokousta, tehtäviä muutoksia:
            
                        —
                     
                     
                        menetelmän COI/T.20/Doc. No 19/Rev. 5 ”Spectrophotometric investigation in the ultraviolet” (Spektrofotometrinen määritys ultraviolettivalossa) tarkistaminen poistamalla absoluuttinen arvo ja tarkistamalla toistotarkkuusarvoja;
                     
                  
                        —
                     
                     
                        menetelmän COI/T.20/Doc. No 42–2/Rev. 3 ”Precision values of the methods of analysis adopted by the International Olive Council” (Kansainvälisen oliivineuvoston hyväksymien määritysmenetelmien toistotarkkuusarvot) tarkistaminen tarkistamalla menetelmiin COI/T.20/Doc. No19 ja COI/T.20/Doc. No 26 liittyviä toistotarkkuusarvoja;
                     
                  
                        —
                     
                     
                        menetelmän COI/T.20/Doc. No 26/Rev.4 ”Determination of the sterol composition and content and alcoholic compounds by capillary gas chromatography” (Sterolien rakenteen ja pitoisuuden sekä alkoholiyhdisteiden määrittäminen kapillaarikaasukromatografisella menetelmällä) tarkistaminen tarkistamalla otsikkoa, toistotarkkuusmarginaaleja ja toistotarkkuutta osoittavia lukuja sekä kromatogrammeja.
                     
                  Unionin edustajat jäsenneuvostossa voivat sopia teknisistä mukautuksista muihin kansainvälisen oliivineuvoston menetelmiin tai asiakirjoihin ilman uutta neuvoston päätöstä, jos kyseiset tekniset mukautukset johtuvat ensimmäisessä kohdassa tarkoitetuista muutoksista.